[[Christian 1.]] og dronning Dorothea byggede et nyt gravkapel til den nye [[Huset Oldenborg|oldenborgske slægt]], kaldet Helligtrekongerskapellet. De hellige tre konger var symbolet på den danske, norske og svenske kongetrone. Kapellet skulle, ifølge et gavebrev udstedt af kongen og dronningen i [[1459]], have tre formål. Dels naturligvis at huse deres og deres efterkommeres gravmonumenter, dels at rumme altre til afholdelse af [[Rekviem|sjælemesser]] og dels at være tilholdssted for et broderskab, som kongen tilsyneladende havde stiftet. Ordenssalen til broderskabet havde sin egen overetage, en såkaldt riddersal, i kapellet. Kapellet er fyldt med [[Kalkmalerier i danske kirker|kalkmalerier]] fra ca. [[1465]]. I kapellet ses også [[Christian 3.]]s og [[Frederik 2.]]s gravmæler, udført af den berømte flamske kunstner [[Cornelis Floris de Vriendt]].
Bygninger,_konstruktioner_og_anlæg Kultur